Mickey Rooney

Mickey Rooney, rodným menom Joseph Yule, Jr. (* 23. september 1920, Brooklyn, New York, New York, USA† 6. apríl 2014, Los Angeles, Kalifornia) bol americký herec, zabávač a komik, držiteľ ceny Americkej filmovej akadémie Oscar, držiteľ ceny Zlatý glóbus i ceny Emmy.

Životopis 
Herectvu sa venoval vďaka svojej matke už od najútlejšieho detstva, obaja jeho rodičia boli kabaretní herci. Už ako dieťa vystupoval v niekoľkých desiatkach nemých filmov. Potom, čo ako šestnásťročný prvýkrát zažiaril vo filmovej podobe Shakespearovej hry Sen noci svätojánskej, mu spoločnosť MGM ponúkla prvú profesionálnu zmluvu. Od polovice 30. rokov do polovice 40. rokov patril medzi najobľúbenejších amerických hercov, vystupoval v rôznych filmových komédiách a muzikáloch.

V roku 1938 dostal svojho prvého Oscara. Veľmi sa spriatelil s hereckou hviezdou Judy Garland s ktorou vytvoril komickú dvojicu. Jej predčasná smrť pod vplyvom drog ho veľmi psychicky poznamenala.

Rozvoj jeho úspešnej kariéry narušila druhá svetová vojna, kedy slúžil v americkej armáde. Po skončení vojny jeho popularita postupne klesala a už nikdy nedosiahla predvojnovej úrovne.

Druhého Oscara, tentoraz za celoživotné dielo, dostal v roku 1982.

Iné projekty

Externé odkazy 
 
 
 Mickey Rooney na FDb.cz
 Oficiálna stránka

Zdroj 

Divadelní herci USA
Filmoví herci USA
Televízni herci USA
Komici USA
Držitelia Oscara za celoživotné dielo
Držitelia ceny Zlatý glóbus za najlepší mužský herecký výkon v miniseriáli alebo televíznom filme
Držitelia ceny Emmy za najlepší mužský herecký výkon v miniseriáli alebo televíznom filme
Držitelia ceny Zlatý glóbus za najlepší mužský herecký výkon v seriáli (dráma)
Hollywoodsky chodník slávy
Detskí herci
Osobnosti z Brooklynu